《绥宁候夫役不至留者逾日漫成三首 其三》
明代·卢龙云

计程殊不定，鸟道未全过。目断来鸿少，心惊叱驭多。

梦随乡思渺，寒奈客衣何。咫尺川原隔，中流想棹歌。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。